Euroopa Liidu Teataja L 028 , 01/02/1977 Lk 0035 - 0036

Soomekeelne eriväljaanne: Peatükk 3 Köide 8 Lk 0073

Kreekakeelne eriväljaanne: Peatükk 03 Köide 17 Lk 0078

Rootsikeelne eriväljaanne: Peatükk 3 Köide 8 Lk 0073

Hispaaniakeelne eriväljaanne: Peatükk 03 Köide 11 Lk 0191

Portugalikeelne eriväljaanne Peatükk 03 Köide 11 Lk 0191



Komisjoni määrus (EMÜ) nr 209/77, 31. jaanuar 1977, millega muudetakse määrust (EMÜ) nr 776/73 humalaga seotud lepingute registreerimise ja andmete edastamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] muudetud ühinemisaktiga, [2] eriti selle artikli 6 lõiget 5 ja artiklit 18, ning arvestades, et: komisjoni 20. märsi 1973. aasta määrusega (EMÜ) nr 776/73 (humalaga seotud lepingute registreerimise ja andmete edastamise kohta) [3] kehtestatakse nende andmete nimekiri, mida liikmesriigid edastavad komisjonile, pidades silmas määruse (EMÜ) nr 1696/71 artiklis 11 osutatud iga-aastase aruande koostamist; need andmed käsitlevad eelkõige kasvatajate tulusid; kuna turustruktuurid võivad piirkonniti erineda, tuleks täpsustada teatavad tegurid, millel põhineb tulude hindamine, ja tulude hindamise etapp, et kõikide liikmesriikide andmeid saaks võrrelda; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 776/73 artikkel 4 asendatakse järgmisega: "Iga liikmesriik teatab komisjonile hiljemalt iga aasta 31. märtsiks järgmised andmed: 1. iga tunnustatud tootmispiirkonna ja iga sordi kaupa: a) jooksva kalendriaasta saagi ja iga järgneva saagi puhul: - humalakogused, mille kohta on sõlmitud eellepingud, - keskmised hinnad 50 kilogrammi kohta; b) eelmise kalendriaasta saagi tarnete puhul, eristades eellepinguid ja muid lepinguid: - tarnitud humala kogused, - keskmised hinnad 50 kilogrammi kohta; c) turustusetapp, mil saavutatakse keskmised hinnad; 2. eelmise kalendriaasta tarnete puhul: a) tootja tasutavad humala esmase töötlemise keskmised kulud (esmane kuivatamine ja pakendamine) põllumajandusettevõttes 50 kilogrammi kohta; b) humala teise töötlemise keskmised kulud (väävliga töötlemine, lõplik kuivatamine, lõplik pallimine, märgistamine) 50 kilogrammi kohta; c) humalakäbide ladustamise keskmised kulud 50 kilogrammi kohta, mille tasuvad tootjate nimel tootjarühmad, olenemata sellest, kas neid on määruse (EMÜ) nr 1696/71 artikli 7 lõike 3 alusel tunnustatud, ja hulgikauplejad; d) tootjarühmade poolt makstud keskmised turustuskulud 50 kilogrammi kohta; 3. kui humal töödeldakse ühe toiminguga, võivad asjaomased liikmesriigid teatada lõike 2 punktides a ja b osutatud kogukulud; 4. kogused ja vaba hind piiril (100 kilogrammi kohta) ajavahemikul 1. september – 31. august, eristades ühendusesisest kaubandust ja kaubandust mitteliikmesriikidega: a) kui imporditakse järgmisi kaupu: - 12.06 humalakäbid ja lupuliin, - 13.03 A VI humalaekstrakt; b) kui eksporditakse järgmisi kaupu: - 12.06 humalakäbid ja lupuliin, - 13.03 A VI humalaekstrakt." Artikkel 2 Määruse (EMÜ) nr 776/73 artikli 6 esimesele lausele lisatakse järgmine tekst: "eraldi esimest tootmisaastat viljeldavate maa-alade, teist tootmisaastat viljeldavate maa-alade ja muude maa-alade kohta:." Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. jaanuar 1977 Komisjoni nimel asepresident Finn Gundelach [1] EÜT L 175, 4.8.1971, lk 1. [2] EÜT L 73, 27.3.1972, lk 14. [3] EÜT L 74, 22.3.1973, lk 14. --------------------------------------------------